Larry Flynt, controversatul fondator al revistei Hustler, a murit la 78 de ani.
Larry Flynt, fondatorul revistei Hustler, a murit la vârsta de 78 de ani, informează BBC. Flynt a murit miercuri dimineață, în Los Angeles, a confirmat fratele său Jimmy Flynt, potrivit sursei citate.
Larry Flynt a fost unul dintre cei mai cunoscuți promotori ai pornografiei din SUA. Autoproclamat "campion al Primului Amendament", Flynt și-a construit cu ajutorul controverselor legate de poronografie un imperiu – revista Hustler, o continuare a cluburilor de noapte pe care deja le deținea."Playboy și Penthouse își vindeau pornografia ca pe artă, cu aerul periat și lentilele moi. Mi-am dat seama că, dacă devenim mai expliciți, am putea obține o mare parte din această piață… Am simțit că sexul brut era ceea ce își doreau bărbații. Și am avut dreptate", a declarat Flynt într-un interviu.Povestea lui Flynt este desprinsă din filmele de la Hollywood: dat în judecată în mod repetat, urmărit penal, încarcerat pentru dispreț la adresa judecătorilor, blamat pentru izbucniri obscene în instanță și, în 1978, împușcat și paralizat.Viața sa controversată a dat naștere mai multor cărți, inclusiv o autobiografie, și un film, "The People vs. Larry Flynt" (1996), în regia lui Milos Forman, coprodus de Oliver Stone și în rolul principal al lui Woody Harrelson.Dincolo de controverse, Larry Flynt a fost un personaj public cu multe fețe și, uneori, poziții neașteptate. S-a opus pedepsei cu moartea, a fost pentru căsătoria homosexuală, s-a pronunțat împotriva invaziei SUA în Irak în 2003 și a publicat numeroase publicații non-pornografice. O fundație privată pe care a creat-o contribuie la cercetarea în leziunile măduvei spinării, abuzul asupra copiilor și violența în rândul tinerilor.